Леонид Дудин
Какво ще стане с мен, не зная…

Превод от руски: Филип Филипов, —

chitanka.info

Какво ще стане с мен, не зная.

Какво ще стане с любовта,

която бурно ме омая,

измести другите неща?

Нима ще се удави в Лета?

Или в небето ще лети,

от ярка светлина подета,

натам, към райските врати?

В небесната безкрайна бездна,

в очакване на Страшен съд,

тя, любовта ми, ще изчезне,

ще свърши своя земен път.

Но нека дълго в стиховете

живеят обич и мечти.

С богатството си нека светят

и нека Бог да им прости!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.